Ο **Νίκος Πολυδερόπουλος** (Κάτω Μαζαράκι Αχαΐας, 7 Μαΐου 1987) είναι Έλληνας ηθοποιός, μοντέλο και επιχειρηματίας. Έγινε γνωστός στο ευρύ κοινό από το ρόλο του στην κωμική σειρά του ANT1 *Το αμάρτημα της μητρός μου* ενώ ακολούθησαν οι πρωταγωνιστικοί του ρόλοι στις καθημερινές σειρές *Μπρούσκο*, *Το Τατουάζ* και *8 Λέξεις*.

Πρώτα Χρόνια
------------

Γεννήθηκε στις 7 Μαΐου του 1987 στο Κάτω Μαζαράκι Αχαΐας όπου και μεγάλωσε. Από μικρή ηλικία ξεκίνησε να εργάζεται κάνοντας διάφορες δουλειές. Από την ηλικία των 14 ετών διέμενε στην Πάτρα για σπουδές και δουλειά, ενώ μετά την ενηλικίωση του εγκαταστάθηκε στην στην Αθήνα. Το 2009, και ενώ εργαζόταν σε οικοδομή ως υδραυλικός και λαμαρίνας, ένας φίλος του πρότεινε να πάρει μέρος στην καθημερινή σειρά του ANT1 *Λόλα* ως βοηθητικός ηθοποιός για δύο επεισόδια. Αυτή ήταν η πρώτη του επαφή με την υποκριτική που τον οδήγησε τελικά στην απόφαση να σπουδάσει ηθοποιός και να ασχοληθεί αποκλειστικά με αυτό. Παράλληλα με τις σπουδές του ως ηθοποιός εργάστηκε ως μοντέλο και συνεργάστηκε με τους σχεδιαστές Μιχάλη Ασλάνη και Νίκο Αποστολόπουλο.

Βιογραφικό
----------

### Τηλεόραση

Η επόμενη του εμφάνιση ως ηθοποιός πραγματοποιήθηκε το 2012 στην κωμική σειρά του Αλέξανδρου Ρήγα *Το αμάρτημα της μητρός μου* στον ANT1. Λίγο πριν το τέλος του πρώτου κύκλου ανακοίνωσε την αποχώρησή του από τη σειρά εξαιτίας της καθυστέρησης πληρωμών των ηθοποιών, ενώ τελικά δεν πληρώθηκε από τη σειρά λόγω χρεοκοπίας της εταιρίας παραγωγής. Επέστρεψε τηλεοπτικά τη σεζόν 2015-2016 έχοντας έναν από τους πρωταγωνιστικούς ρόλους στο τρίτο κύκλο της καθημερινής σειράς του ANT1 *Μπρούσκο*. Εκεί υποδύθηκε τον πλούσιο Κρητικό *Μύρο Τζουτζουράκη* με την παρουσία του στη σειρά να συνεχίζεται και την επόμενη σεζόν στον τέταρτο κύκλο της σειράς.

Ο ρόλος που τον κατέστησε ιδιαίτερα αναγνωρίσιμο στο ευρύ κοινό ήταν αυτός του κατά συρροή δολοφόνου *Ορφέα Μακρή* στη δραματική σειρά της Βάνα Δημητρίου *Το Τατουάζ*. Εκεί από τον Σεπτέμβριο του 2017 μέχρι τον Ιούνιο του 2019 είχε έναν από τους ανδρικούς πρωταγωνιστικούς ρόλους κερδίζοντας θετικές εντυπώσεις για την ερμηνεία του. Μετά την ολοκλήρωση της σειράς και μία σεζόν αποχής, επέστρεψε τηλεοπτικά τη σεζόν 2020-2021 με το ρόλο του επιχειρηματία *Φρίξου Πινέλη* στο καστ του δεύτερου κύκλου της καθημερινής σειράς του ΣΚΑΪ *8 Λέξεις*. Τη σεζόν 2021-2022 έχει ένα ρόλο κλειδί στην καθημερινή σειρά του ΣΚΑΪ *Μόλις Χθες*.

### Θέατρο

Έκανε το θεατρικό του ντεμπούτο το 2011 στην παράσταση του Αλέξανδρου Ρήγα "Ζείτε Παίδες Ελλήνων". Ακολούθησαν οι παραστάσεις "Μπαμπά, μη ξαναπεθάνεις Παρασκευή", "Τοκ Τοκ" και άλλες.

Στις αρχές της θεατρικής σεζόν 2018-2019 εντάχθηκε στη θεατρική παράσταση *Toc Toc* συνεργαζόμενος με τον Κώστα Σπυρόπουλο στο Θέατρο Ήβη, επιστρέφοντας στο θέατρο μετά από 1,5 χρόνο. Τη σεζόν 2019-2020 αφοσιώθηκε αποκλειστικά στο θέατρο πρωταγωνιστώντας στο θεατρικό έργο του Λάκη Λαζόπουλου *Βρε καλώς τους!* στο Θέατρο Βρετάνια. Τη σεζόν 2021-2022 πρωταγωνιστεί στη μεταφορά του γνωστού θεατρικού έργου της Αγκάθα Κρίστι *Ποντικοπαγίδα* στο Νέο Ακάδημο.

Φιλμογραφία
-----------

### Τηλεόραση

| Έτος | Τίτλος Προγράμματος | Κανάλι | Ρόλος | Σημειώσεις |
| --- | --- | --- | --- | --- |
| 2009 | Λόλα | ANT1 | Νικόλας | 2 επεισόδια |
| 2011-2012 | Το αμάρτημα της μητρός μου | ANT1 | Χάρης Πολυδόρου | Βασικό Καστ |
| 2015-2017 | Μπρούσκο | ANT1 | Μύρος Τζουτζουράκης | Πρωταγωνιστικός Ρόλος |
| 2017-2019 | Το Τατουάζ | ALPHA | Ορφέας Μακρής | Πρωταγωνιστικός Ρόλος |
| 2020-2021 | 8 Λέξεις | ΣΚΑΪ | Φρίξος Πινέλης | Πρωταγωνιστικός Ρόλος |
| 2021-2022 | Μόλις Χθες | ΣΚΑΪ | Άλκης | 50 επεισόδια |
| 2022-2023 | Μαύρο Ρόδο | MEGA | Σταυρίνος Mπόγρης | Πρωταγωνιστικός Ρόλος |
| 2024 | Σαν ψέμα | Open TV | Πετρος Τσακιρης | Πρωταγωνιστικός Ρόλος |

Θεατρογραφία
------------

| Έτος | Τίτλος Παράστασης | Χώρος |
| --- | --- | --- |
| 2011-2012 | Ζείτε Παίδες Ελλήνων | Θέατρο Λαμπέτη |
| 2017 | Μπαμπά μην ξαναπεθάνεις Παρασκευή | Περιοδεία |
| 2018-2019 | Toc Toc | Θέατρο Ήβη |
| 2019-2020 | Βρε καλώς τους! | Θέατρο Βρετάνια |
| 2021-2022 | Ποντικοπαγίδα | Νέο Ακάδημος |
| 2023 | Ανδρική Νοημοσύνη - Οξύμωρο; | Περιοδεία |
| Μάρτυρας κατηγορίας -Θέατρο άνεσις |

Παραπομπές
----------

1. ↑
2. ↑  «Δε φαντάζεστε τι δουλειά έκανε ο τηλεοπτικός «Ορφέας» του «Τατουάζ» πριν τη σειρά». gossip-tv.gr. 15 Νοεμβρίου 2018. Ανακτήθηκε στις 7 Μαρτίου 2021.
3. ↑  «Νίκος Πολυδερόπουλος: Όλα όσα αποκάλυψε στην Ελεονώρα Μελέτη». alter-info.gr. 5 Δεκεμβρίου 2018. Ανακτήθηκε στις 7 Μαρτίου 2021.
4. ↑  ««Είχα φτάσει να χρωστάω 80.000 ευρώ! Αυτή η σειρά ήταν και ο λόγος που χρεοκόπησα!»». zappit.gr. 11 Νοεμβρίου 2018. Ανακτήθηκε στις 7 Μαρτίου 2021.
5. ↑ . .
6. ↑ . .
7. ↑ . .
8. ↑ . .
9. ↑ . .
10. ↑ . .
11. ↑  «"8 Λέξεις": Το πρόσωπο που θα φέρει τα πάνω- κάτω στις ζωές των πρωταγωνιστών». enikos.gr. 12 Απριλίου 2020. Ανακτήθηκε στις 7 Μαρτίου 2021.
12. ↑  ««Μόλις Χθες»: Ο Νίκος Πολυδερόπουλος στο ρόλο του Άλκη». skai.gr. 15 Δεκεμβρίου 2021. Ανακτήθηκε στις 15 Δεκεμβρίου 2021.
13. ↑  «Νίκος Πολυδερόπουλος: Μετά το Τατουάζ σαρώνει και ως Μπάμπης Γραμμένος στο TOC TOC». alter-info.gr. 29 Δεκεμβρίου 2018. Ανακτήθηκε στις 29 Δεκεμβρίου 2018.
14. ↑  «Ο Πολυδερόπουλος πλάι σε Λαζόπουλο- Χαϊκάλη-Σολωμού στο «Βρε καλώς τους»». enikos.gr. 30 Μαΐου 2019. Ανακτήθηκε στις 30 Μαΐου 2019.
15. ↑  «Ποντικοπαγίδα: Πολυδερόπουλος και Κουρούπη στη διανομή – Όλοι οι ηθοποιοί». youfly.com. 13 Ιουνίου 2021. Ανακτήθηκε στις 13 Ιουνίου 2021.